Diari Oficial de la Generalitat Valenciana


Sumari del DOGV 185, del 16-08-1984 (1984/803306)

DECRET 78/1984, de 30 de juliol, del Consell de la Generalitat Valenciana, pel qual es determinen les condicions de creació de Càtedres i Agregaduries de València en els Instituts de Batxillerat i places de Professors Numeraris d'Escoles de Mestratge Industrial de València, en els Instituts i Seccions de Formació Professional.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1984/07/30/78/dof/vci/html**

### Dades del document

Número de DOGV
:   185

Data del DOGV
:   16-08-1984

Secció del DOGV
:   DISPOSICIONS GENERALS

Número del document
:   1984/803306


Data del document
:   30-07-1984

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 78/1984, de 30 de juliol, del Consell de la Generalitat Valenciana, pel qual es determinen les condicions de creació de Càtedres i Agregaduries de Valencià en els Instituts de Batxillerat i places de Professors Numeraris d'Escoles de Mestratge Industrial de Valencià, en els Instituts i Seccions de Formacio Professional.  
El Reial Decret 2093/1983, de 28 de juliol, sobre traspàs de funcions i serveis de l'Administració de l'Estat a la Comunitat Valenciana en matèria d'educació, en l'apartat c) Competències, serveis i funcions que es reserva l'Administració Central de l'Estat, en l'apartat h) estableix "la regulació de les condicions bàsiques que garantesquen el dret i el deure de conéixer la llengua castellana, sense perjudici de les competències de la Generalitat Valenciana, per a l'elaboració de normes i adopció de totes les mesures necessàries per garantir el dret dels ciutadans de la Comunitat Valenciana a l'ús i coneixement de la llengua pròpia". Amb açò, hom reconeix la capacitat normativa per regular l'ensenyament del valencià, en aplicació del que disposa l'article 7.é de l'Estatut d'Autonomia, aprovat per Llei Orgànica 5/1982, d?1 de juliol, i de l'article 35 del mateix text legal.   
D'altra banda, el Reial Decret 2003/79, de 3 d'agost d'Incorporació de la llengua valenciana al sistema d'ensenyaments, en l'article 4.t establia que en els Instituts de Batxillerat es procedirà a la creació de Càtedres de Llengua i Literatura Valenciana a fi d'aconseguir la incorporació progressiva als plans d'estudi de Batxillerat de l'ensenyament de la llengua i cultura valenciana. Aquest precepte es completa amb allò regulat en l'article 16 del Decret 264/77, de 21 de gener, pel qual s'aprova el Reglament dels Instituts de Batxillerat, en establir que el professorat dels Instituts de Batxillerat estarà constituït per funcionaris dels Cossos de Catedràtics Numeraris i Professors Agregats de Batxillerat.   
Publicada la Llei de la Generalitat Valenciana 4/1983, de 23 de novembre, sobre Us i Ensenyament del Valencià, i dins del desenvolupament d'aquesta per a l'aplicació en l'Ensenyament no Universitari, cal regularitzar la situació dels professors de Valencià, tant de Batxillerat com en Formació Professional, a fi de donar compliment als preceptes legals abans esmentats i crear en els Centres les places necessàries per a l'aplicació escaient de la Llei.   
A proposta de la Conselleria de Cultura, Educació i Ciència, i per acord del Consell de 30 de juliol de 1984,   
DECRETE:   
Article primer  
En els Instituts de Batxillerat de la Comunitat Valenciana podran existir Càtedres i Agregaduries de Valencià, que seran cobertes per aquells professors que superen les proves selectives a Catedràtics i Professors Agregats que s'hi realitzen.   
Article segon  
En els Instituts i Seccions de Formació Professional de la Comunitat Valenciana podran existir places de Professors Numeraris d'Escoles de Mestratge Industrial de Valencià, que seran cobertes per aquells Professors que hagen superat les proves selectives corresponents.   
DISPOSICIONS FINALS  
Primera  
El Conseller de Cultura. Educació i Ciència, queda facultat per a l'adopció de totes les disposicions i d'altres actes que necessite l'execució d'aquest Decret.   
Segona  
Aquest Decret entrarà en vigor el dia de la publicació en el Diari Oficial de la Generalitat Valenciana, això no obstant, els seus efectes es retrotrauren al primer de gener de 1984.   
València, 30 de juliol de 1984.   
El President de la Generalitat'  
JOAN LERMA I BLASCO  
El Conseller de Cultura. Educació i Ciència.  
CEBRIA CISCAR I CASABAN


Còpia Permalink ELI